stanford-oval/wikipedia huggingface dataset:
มาสเตอร์เชฟไทยแลนด์ ซีซันที่ 2
ข้อมูลการออกอากาศ > ตอนที่ 12 : การทำอาหารเพื่อสุขภาพ

บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ หมอตั้ม และจ๋าที่เป็นรองชนะเลิศ มาเป็นหัวหน้าทีมทั้งสองสี โดยในรอบนี้ผลัดกันเลือกลูกทีมทีละคนให้ทีมคู่แข่ง โดยหมอตั้มซึ่งเป็นผู้ชนะในครั้งก่อน ได้สิทธิ์เลือกลูกทีมเป็นคนแรก
| หัวหน้าทีม | สมาชิก |
| --- | --- |
หมอตั้ม: ยูริ, แบงค์ และลัท
จ๋า: กะปอม, เดียว และเฟิส
ในการแข่งขันทดสอบภารกิจแบบทีมครั้งที่ 5 ได้ทำการแข่งขันภารกิจแบบทีมกันที่มาสเตอร์เชฟคิทเชน โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้เหล่านางแบบมืออาชีพ ระดับแนวหน้าของประเทศไทย จำนวน 31 คน โดยโจทย์ในครั้งนี้คือ อาหารเพื่อสุขภาพ โดยอาหารที่ทำต้องดีต่อสุขภาพ ไขมันต่ำ แคลอรีต่ำ ภายใต้โจทย์ต้องใช้วัตถุดิบคือ อกไก่เป็นองค์ประกอบในการทำอาหารคาว และไข่ขาวเป็นองค์ประกอบในการทำของหวาน และยังมีวัตถุดิบเสริมเช่น ผัก ผลไม้ และธัญพืช ให้ผู้เข้าแข่งขัน โดยมีเวลาในการทำอาหารจำนวน 90 นาที และมีเวลาในการเสิร์ฟอีก 60 นาที โดยต้องเสิร์ฟของคาวก่อน อีก 30 นาที จึงจะเสิร์ฟของหวาน เมนูของคาวของทีมสีแดงคือ "แม่ไก่ฟรอนต์โรว์" ไก่บดกับแซลมอน มูสต้มยำเสิร์ฟพร้อมกับซอสเผือกและเห็ด และเมนูของคาวของทีมสีน้ำเงินคือ "พ่อไก่พรมแดง" ไก่ม้วนสอดไส้เห็ด เสิร์ฟคู่กับฟักทองบดกลิ่นเปลือกส้ม สลัดกีนัวผักเขียว ส่วนในด้านของหวานทีมสีน้ำเงินเสิร์ฟเมนู "อดเปรี้ยวไว้กินหวาน" ไอศกรีมเสาวรส มูสไข่ขาวช็อกโกแลต ซอสอาโวคาโดแอปเปิล และของหวานของทีมสีแดงคือ "หวานนี้จะกี่แคล" พุดดิงนมอัลมอนด์โยเกิร์ต เบอร์รีซอสและมูสอาโวคาโด และผลจากการลงคะแนนของคณะกรรมการ ทีมสีน้ำเงินเป็นฝ่ายชนะ ไปด้วยคะแนน 17 ต่อ 14 คะแนน
ทีมที่ชนะ: สีน้ำเงิน
รอบทดสอบความละเอียดและความแม่นยำ: ในรอบทดสอบความกดดันทำให้ทั้งทีมสีแดงที่เป็นทีมแพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยในการแข่งขันบททดสอบในรอบนี้คือ "ลาวาเค้กไส้สังขยาใบเตย" ซึ่งเป็นเมนูที่วัดความสามารถอย่างแท้จริง เพราะถ้าทิ้งไว้ในเตาอบนานเกินไปเพียงนิดเดียวเค้กจะแข็ง แต่ถ้าเอาออกจากเตาอบเร็วเกินไปจะเละเป็นน้ำ และเมื่อผ่าออกมา ไส้เค้กต้องไหลเหมือนลาวาภูเขาไฟ ลาวาเค้กที่ดี เนื้อด้านนอกต้องนุ่มละมุน ไม่หยาบ ไม่แข็งกระด้าง และเมื่อผ่าออกมาไส้ต้องไหลเป็นลาวา และต้องคงรสชาติของสังขยาใบเตย และมีความหอมอ่อน ๆ ของกะทิ มีเวลาในการทำอาหารจำนวน 45 นาที โดยเดียวและจ๋า ทำลาวาเค้กออกมาได้ดี ส่วนเฟิส เค้กเมื่อผ่าออกมาไม่เป็นลาวา ด้านกะปอม เค้กเมื่อผ่าออกมาไม่เป็นลาวาและมีรสชาติหวานเกินไป เนื่องจากใส่ส่วนผสมผิดไปจากสูตร และคนที่ถูกคัดออกในสัปดาห์นี้คือ กะปอม
ผู้ที่ตกเป็นสองอันดับอาหารแย่ที่สุด: เฟิสและกะปอม
ผู้ที่ถูกคัดออก: กะปอม
ข้อมูลการออกอากาศ > ตอนที่ 13 : การทำอาหารจากอวัยวะส่วนต่าง ๆ ของวัว

การแข่งกล่องปริศนา ครั้งที่ 6:  ในรอบกล่องปริศนาในกล่องนั้น โจทย์ในครั้งนี้คือ เนื้อหมูสดอนามัย ซึ่งเป็นโปรตีนหลักและวัตถุดิบอื่น ๆ ประกอบด้วยฟัวกรา, ข้าวโพด, แป้งพัฟ, เห็ดช็องปีญง, พริกอาบาเนโร, พาร์สลีย์, ลูกพีช, องุ่นเขียว, มัสตาร์ด, ครีมเปรี้ยว, เนยแข็งเคาดา และหอยดอง โดยมีเวลาในการทำอาหารจำนวน 60 นาที โดยอาหาร 3 จานที่ดีทีสุดในรอบกล่องปริศนาครั้งนี้คืออาหารของเฟิส, เดียว และหมอตั้ม โดยเดียวก็คือผู้ชนะในรอบกล่องปริศนา และมีสิทธิ์ควบคุมการแข่งขันในรอบบททดสอบความคิดสร้างสรรค์
ผู้ชนะกล่องปริศนา: เดียว
บททดสอบความคิดสร้างสรรค์ ครั้งที่ 6:  จากการที่ เดียว ชนะในรอบกล่องปริศนา จึงได้รับสิทธิ์ผ่านเข้ารอบต่อไปโดยไม่ต้องแข่งขันในรอบนี้และมีสิทธิ์ในการเลือกวัตถุดิบให้ผู้เข้าแข่งขันคนอื่น ๆ โดยโจทย์ของวัตถุดิบในรอบนี้คืออวัยวะส่วนต่าง ๆ ของวัว ประกอบไปด้วยลิ้นวัว หางวัว และอัณฑะวัว โดยเดียวได้เลือกอัณฑะวัวให้เฟิสและแบงค์ เลือกลิ้นวัวให้ยูริและลัท และเลือกหางวัวให้จ๋าและหมอตั้ม ในการแข่งขันทำอาหารมีเวลาให้ผู้เข้าแข่งขันจำนวน 60 นาที โดยจ๋า, หมอตั้ม, และเฟิส ทำอาหารได้ดีจนได้รับคำชมจากกรรมการ และจ๋าคือผู้ชนะในรอบแข่งขันนี้ โดยจ๋าและหมอตั้มจะได้เป็นหัวหน้าทีมในการแข่งขันประเภททีมในครั้งต่อไป ส่วนอาหารสามจานที่ทำออกมาไม่สร้างสรรค์คือ แบงค์, ลัท และยูริ  แบงค์ ทำเครื่องแกงให้เราผิดหวังจริงๆ ลัท ไม่รู้จักวัตถุดิบจากชิ้นส่วนต่างๆของวัวทำให้รสชาติเหนียวมาก แต่ยังถนัดเรื่องของหวาน และยูริทำลิ้นวัวออกมาแข็งกระด้าง  โดยคนที่ต้องออกจากการแข่งขันในสัปดาห์นี้คือ ยูริ
ผู้ชนะ: จ๋า
ผู้ที่ตกเป็นสามอันดับอาหารไม่สร้างสรรค์: แบงค์, ลัท และยูริ
ผู้ที่ถูกคัดออก: ยูริ
ข้อมูลการออกอากาศ > ตอนที่ 14 : การทำอาหารจานเอกลักษณ์ของห้องอาหาร

บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ จ๋า และหมอตั้มที่เป็นรองชนะเลิศ มาเป็นหัวหน้าทีมทั้งสองสี โดยผลัดกันเลือกลูกทีมทีละคน โดยจ๋าซึ่งเป็นผู้ชนะในครั้งก่อน ได้สิทธิ์เลือกลูกทีมเป็นคนแรก
| หัวหน้าทีม | สมาชิก |
| --- | --- |
จ๋า: เดียวและเฟิส
หมอตั้ม: ลัทและแบงค์
ในการแข่งขันทดสอบภารกิจแบบทีมครั้งที่ 6 ได้ทำการแข่งขันภารกิจแบบทีมกันที่โรงแรม เลอบัว แอท สเตท ทาวเวอร์ ซึ่งผู้เข้าแข่งขันจะได้ลงมือทำอาหารกับครัวจริงของโรงแรมที่มีเครื่องมือแบบครัวโรงแรมระดับสุดหรู โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้แขกวีไอพีของโรงแรม ซึ่งคุ้นเคยกับรสชาติอาหารของโรงแรม จำนวน 60 คน โดยโจทย์ในครั้งนี้คือต้องทำ อาหารจานเอกลักษณ์ของห้องอาหาร ให้เหมือนกับต้นฉบับอย่างสมบูรณ์แบบ และเสิร์ฟให้กับลูกค้าจริงของห้องอาหารแห่งนี้ โดยมีเชฟแซมเป็นคนสาธิตวิธีในการทำอาหารให้กับผู้เข้าแข่งขัน อาหารที่ต้องทำมีด้วยกัน 4 จาน โดยมีอาหารเรียกน้ำย่อย 2 จาน คือ ไก่ทอดสมุนไพรจีนและกุ้งลายเสื้อครีมวาซาบิ อาหารจานหลักอีก 2 จานคือ กุ้งมังกรคะน้าฮ่องกงและเนื้อวากิวผัดซอสพริกไทยดำ ผู้เข้าแข่งขันทั้งสองทีมมีเวลาในการเตรียมอาหาร 60 นาที และเวลาในการเสิร์ฟอาหารให้เสร็จอีก 120 นาที โดยจะมีเชฟเอียนและเชฟป้อมเป็นคนขานออร์เดอร์และเร่งอัตราเร็วในการทำงาน และผลจากการลงคะแนนของคณะกรรมการ ทีมที่ชนะในการแข่งขันครั้งนี้คือ ทีมสีแดง
ทีมที่ชนะ: สีแดง
รอบทดสอบความละเอียดและความแม่นยำ: ในรอบทดสอบความกดดัน ทีมสีน้ำเงินที่เป็นทีมแพ้ในรอบภารกิจแบบทีมต้องมาเผชิญกับการแข่งขันทดสอบความละเอียดและความแม่นยำ โดยในการแข่งขันบททดสอบในรอบนี้คือ อาหารจากหนังสือสอนทำอาหารของแก้ว ผู้ชนะมาสเตอร์เชฟไทยแลนด์คนแรก โดยเมนูที่แก้วได้เลือกคือ "ตอร์เตลลีนีหมูคูโรบูตะ ซุปก๋วยเตี๋ยวเรือ" ซึ่งเป็นเมนูที่ได้รับแรงบันดาลใจจากก๋วยเตี๋ยวเรือ โดยนำหมูตุ๋น ผักบุ้ง และถั่วงอกมาทำเป็นไส้ตอร์เตลลีนี (พาสตาคล้ายเกี๊ยว) หมูที่เป็นไส้ตอร์เตลลีนีต้องนุ่ม ตัวหมูที่เป็นสเต๊กซู-วีด (ปรุงในสุญญากาศ) ต้องนุ่ม ชุ่มฉ่ำ และไม่แข็งกระด้าง ตัวตอร์เตลลีนีแป้งจะต้องสุก และน้ำซุปกงซอเมต้องใส ไม่ขุ่น โดยผู้เข้าแข่งขันจะต้องทำอาหารให้เหมือนต้นฉบับทั้งหน้าตาและรสชาติ มีเวลาในการทำอาหารให้ผู้เข้าแข่งจำนวน 90 นาที โดยลัทเป็นคนที่ทำอาหารได้ใกล้เคียงต้นฉบับที่สุด ส่วนแบงค์และหมอตั้มมีข้อผิดพลาดทั้งคู่ ด้านแบงค์ทำไส้ตอร์เตลลีนีออกมาเหม็นเขียว หมูคูโรบูตะแห้งเกินไป ด้านหมอตั้มทำไส้ตอร์เตลลีนีออกมาแฉะเกินไป น้ำซุปมีรสชาติเค็มเกินไป และแป้งมีสีค่อนข้างซีด และคนที่ถูกคัดออกในสัปดาห์นี้คือ หมอตั้ม
ผู้ที่ตกเป็นสองอันดับอาหารแย่ที่สุด: แบงค์และหมอตั้ม
ผู้ที่ถูกคัดออก: หมอตั้ม
ข้อมูลการออกอากาศ > ตอนที่ 15 : การทำอาหารนานาชาติ

การแข่งกล่องปริศนา ครั้งที่ 7:  ในรอบกล่องปริศนาในกล่องนั้น โจทย์ในครั้งนี้คือ ปูจักรพรรดิอะแลสกา ซึ่งเป็นหนึ่งในปูชื่อดังที่สุดในโลก มีชื่อเสียงในเรื่องของความใหญ่และแพงเป็นวัตถุดิบหลัก และนอกจากนี้ยังมีวัตถุดิบอื่น ๆ เป็นวัตถุดิบเสริมให้กับผู้เข้าแข่งขัน โดยมีเวลาในการทำอาหารจำนวน 60 นาที โดยอาหาร 3 จานที่ดีทีสุดในรอบกล่องปริศนาครั้งนี้คืออาหารของเดียว, จ๋า และลัท โดยจ๋าก็คือผู้ชนะในรอบกล่องปริศนา และมีสิทธิ์ควบคุมการแข่งขันในรอบบททดสอบความคิดสร้างสรรค์
ผู้ชนะกล่องปริศนา: จ๋า
บททดสอบความคิดสร้างสรรค์ ครั้งที่ 7:  จากการที่ จ๋า ชนะในรอบกล่องปริศนา จึงได้รับสิทธิ์ในการคุมเกมการแข่งขันในรอบนี้และมีสิทธิ์ในการเลือกวัตถุดิบให้ผู้เข้าแข่งขันคนอื่น ๆ โดยโจทย์ของอาหารในรอบนี้คือ อาหารนานาชาติ ประกอบไปด้วยอาหารอิตาเลียน อาหารญี่ปุ่น และอาหารอินเดีย โดยในรอบนี้จ๋าต้องทำการแข่งขันด้วย โดยจ๋าได้เลือกอาหารอิตาเลียนให้ตัวเอง และได้เลือกอาหารสัญชาติอินเดียให้แบงค์ ลัท เดียว และเฟิส ในการแข่งขันทำอาหารมีเวลาให้ผู้เข้าแข่งขันจำนวน 60 นาที ซึ่งผู้เข้าแข่งขันส่วนใหญ่ล้วนไม่ถนัดในการทำอาหารอินเดีย โดยเดียวเป็นผู้เข้าแข่งขันเพียงคนเดียวที่ได้รับคำชมจากกรรมการ เฟิสปรุงอาหารรสชาติอ่อนเกินไปและเนื้อแห้งไป แบงค์มีปัญหาเนื่องจากข้าวไม่สุก จ๋าทำอาหารได้ไม่ดีเนื่องจากมีการเปลี่ยนเมนูระหว่างแข่งขันทำให้จัดการเวลาไม่ดีพอ ส่วนลัทใส่เครื่องเทศในอาหารมากเกินไป ทำให้รสชาติเข้มเกินไป โดยคนที่ต้องออกจากการแข่งขันในสัปดาห์นี้คือ จ๋าและแบงค์
ผู้ที่ถูกคัดออก: จ๋าและแบงค์
ข้อมูลการออกอากาศ > ตอนที่ 16 : การทำอาหารจานหรูในรูปแบบอาหารรสเลิศ

บททดสอบภารกิจแบบทีม: โดยสัปดาห์นี้ผู้เข้าแข่งขันทั้ง 3 คน จะต้องมาแข่งขันในรอบบททดสอบภารกิจแบบทีม ซึ่งมีผู้เข้าแข่งขันที่ตกรอบไปแล้วมาเป็นผู้ร่วมงานประกอบไปด้วย จ๋า, แบงค์, หมอตั้ม, ยูริ, กะปอม และกอล์ฟ ซึ่งทั้ง 3 คนจะต้องจับฉลาก เพื่อเลือกลูกทีมมาเป็นผู้ร่วมงานในการแข่งขันครั้งนี้
| ผู้เข้าแข่งขัน | ลูกทีม |
| --- | --- |
เดียว: กอล์ฟและจ๋า
ลัท: กะปอมและหมอตั้ม
เฟิส: แบงค์และยูริ
โดยสัปดาห์นี้เป็นการแข่งขันในรอบรองชนะเลิศ ผู้เข้าแข่งขันทั้ง 3 คนจะต้องทำอาหารจานพิเศษที่สุดให้กับเชฟมืออาชีพ จากร้านอาหาร 30 ร้าน ซึ่งมีหลักประกันเป็นร้านอาหารระดับมิชลินสตาร์และมิชลินเพลต ที่จะมาตัดสินการแข่งขันแบบทีมครั้งนี้จำนวน 30 คน โดยโจทย์ในครั้งนี้คือ อาหารจานหรูในรูปแบบอาหารรสเลิศ โดยจะมีผู้เข้าแข่งขันที่ตกรอบไปแล้วมาเป็นผู้ช่วย ซึ่งทั้งสามคนต้องทำการจับสลากเลือกลูกทีม ลูกทีมของเดียวคือ กอล์ฟและแบงค์ ลูกทีมของลัทคือ กะปอมและหมอตั้ม และลูกทีมของเฟิสคือ แบงค์และยูริ โดยทุกจานต้องเสร็จภายในเวลา 90 นาที หลังจากหมดเวลาแล้วต้องเสิร์ฟอาหารโดยทันที โดยผู้ชนะในรอบนี้จะได้ผ่านเข้าไปในรอบชิงชนะเลิศทันที ส่วน 2 คนที่เหลือต้องมาแข่งขันกันอีกรอบในรอบทดสอบความละเอียดและความแม่นยำ เมนูของเดียวคือ "ต้มยำซอร์เบของเออร์ซูลา" เมนูของลัทคือ "แซลมอน เปรี้ยว ๆ หวาน ๆ" และเมนูของของเฟิสคือ "สเต๊กเนื้อ แซลมอนสุกมะนาว" และผลจากการลงคะแนนของคณะกรรมการ ผู้ที่ชนะในรอบบททดสอบภารกิจแบบทีมในครั้งนี้คือคือ ลัท
ผู้ชนะ: ลัท
รอบทดสอบความละเอียดและความแม่นยำ: ในรอบทดสอบความกดดันทำให้เดียวและเฟิสที่เป็นผู้แพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยในการแข่งขันบททดสอบความละเอียดและความแม่นยำในครั้งนี้ ต้องทำการแข่งขันถึง 2 เมนู โจทย์แรกคือ "สเต๊กปลาแซลมอน ซอสฮอลลันเดส" โดยสเต๊กปลาแซลมอนด้านนอกต้องกรอบ ด้านในสุกพอดี ไม่แข็งกระด้าง ตัวซอสฮอลลันเดสเนื้อต้องเนียน มีเวลาทำอาหาร 25 นาที และโจทย์ของหวานคือ "ชูร์โรกับมุสช็อกโกแลต โดมแพชชันฟรูต" โดยชูร์โรแป้งต้องสุกกำลังดี เนื้อไม่แข็ง ด้านนอกไม่ไหม้ และไม่อมน้ำมัน ตัวโดมของแพชชันฟรูตโดมต้องมีเนื้อที่เรียบเนียน ไม่หนาจนเกินไป มีเวลาทำอาหาร 40 นาที หลังจากกรรมการได้ทำการตัดสิน เฟิสทำได้ดีกว่าเดียวในเมนูสเต๊กปลาแซลมอนและซอสฮอลลันเดส เดียวทำมุสช็อกโกแลตและโดมแพชชันฟรูตได้ดีกว่าเฟิส จึงทำให้ต้องมาตัดสินกันที่ตัวชูร์โรซึ่งเฟิสทำได้ดีกว่า ทำให้เฟิสผ่านเข้ารอบชิงชนะเลิศ และเดียวก็ต้องเป็นคนที่ต้องออกจากการแข่งขัน
ผู้ที่ถูกคัดออก: เดียว
ข้อมูลการออกอากาศ > ตอนที่ 17 : การแข่งขันรอบชิงชนะเลิศ

การแข่งขันรอบชิงชนะเลิศ ในการแข่งขันรอบชิงชนะเลิศ ลัทและเฟิสซึ่งเป็นผู้เข้าแข่งขันสองคนสุดท้ายต้องมาแข่งขันการทำอาหารในรอบชิงชนะเลิศ โดยต้องทำอาหารถึง 3 อย่าง ประกอบไปด้วยอาหารเรียกน้ำย่อย อาหารจานหลัก และของหวาน โดยต้องทำอย่างละ 3 จาน สำหรับคณะกรรมการทั้งสามคน และในรอบชิงชนะเลิศจะมีผู้เข้าแข่งขันที่ตกรอบไปแล้วทั้งหมดเข้ามาเป็นกำลังใจให้ผู้เข้าแข่งขัน ในรอบแรกนั้นเป็นการทำอาหารเรียกน้ำย่อย มีเวลา 60 นาที สำหรับการทำอาหารเรียกน้ำย่อย เมนูอาหารเรียกน้ำย่อยของเฟิสคือ "แกงกระด้างหูหมูดอกอัญชัน กับสลัดวอเตอร์เครสซอสลุยสวน" เมนูอาหารเรียกน้ำย่อยของลัทคือ "ซัลซาล้านนา" การแข่งขันในรอบที่สอง เป็นการทำอาหารจานหลัก โดยมีเวลาในการทำอาหารจำนวน 60 นาที เมนูอาหารจานหลักของลัทคือ "สเต๊กคืนถิ่น" เมนูอาหารจานหลักของเฟิสคือ "ไก่ทอดมะแข่น มุสน้ำพริกมะเขือ กับหมูกรอบซอสฮังเล" หลังจากนั้นผู้เข้าแข่งขันทั้งสองคน ต้องมาแข่งขันกันในเมนูของหวาน ซึ่งจะเป็นเมนูสุดท้ายที่จะตัดสินว่าใครเป็นผู้ชนะมาสเตอร์เชฟไทยแลนด์ ซีซัน 2 โดยมีเวลาในการของหวานจำนวน 60 นาที เมนูของหวานของลัทคือ "ข้าวก่ำบ้านเฮา" เมนูของหวานของเฟิสคือ "ไอศกรีมกล้วยบวชชีกับปันนาค็อตตาโหระพา" หลังจากนั้นคณะกรรมการทั้งสามได้ลงคะแนนกัน และผู้ที่ชนะมาสเตอร์เชฟไทยแลนด์ ซีซัน 2 คือ เฟิส
ผู้ชนะมาสเตอร์เชฟไทยแลนด์ ซีซัน 2 : เฟิส
แหล่งข้อมูลอื่น

เว็บไซต์ สถานีโทรทัศน์สีกองทัพบกช่อง 7
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะโปรเฟสชั่นแนลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
ผู้เข้าแข่งขัน 20  คนสุดท้าย 
มาสเตอร์เชฟประเทศไทย  ซีซัน 2.แถวหลัง: กอล์ฟ, กะปอม, น้าจ้อน, จ๋า, เดียว, หมอตั้ม, เบลล์, แบงค์, โบ และผึ้งแถวหน้า: พิมพ์, แพร, เฟิส, มิน, เมี่ยง, ยูริ, ลัท, เอม, แอนนี่ และต๋อง
แพนแอม เที่ยวบินที่ 73

| --- | --- |
อากาศยานลำที่เกิดเหตุ
สรุปเหตุการณ์
วันที่: 5 กันยายน ค.ศ.1986
สรุป: การจี้เครื่องบิน
จุดเกิดเหตุ: ท่าอากาศยานนานาชาติจินนาห์, การาจี, ปากีสถาน  24°54′24″N 67°09′39″E﻿ / ﻿24.90667°N 67.16083°E﻿ / 24.90667; 67.16083
อากาศยานลำที่เกิดเหตุ
ประเภทอากาศยาน: โบอิง 747-121
ชื่ออากาศยาน: Clipper Empress of the Seas
ดําเนินการโดย: แพนอเมริกันเวิลด์แอร์เวย์
ทะเบียน: N656PA
ต้นทาง: ท่าอากาศยานนานาชาติฉัตรปตี ศิวาจี มหาราช,มุมไบ,อินเดีย
จุดพัก: ท่าอากาศยานนานาชาติจินนาห์ การาจี, ปากีสถาน
จุดพักสุดท้าย: ท่าอากาศยานแฟรงก์เฟิร์ต,แฟรงค์เฟิร์ต,เยอรมันนี
ปลายทาง: ท่าอากาศยานนานาชาติจอห์น เอฟ. เคนเนดี,นิวยอร์ก,สหรัฐอเมริกา
ผู้โดยสาร: 360
ลูกเรือ: 19
เสียชีวิต: 21
บาดเจ็บ: 120
รอดชีวิต: 358
แพนแอม เที่ยวบินที่ 73 เป็นเที่ยวบินโดยสารของสายการบินแพนอเมริกันเวิลด์แอร์เวส์ ที่ออกเดินทางจากเมืองมุมไบ ประเทศอินเดีย มุ่งหน้าสู่นครนิวยอร์ก สหรัฐอเมริกา โดยมีกำหนดแวะจอดที่เมืองการาจี ประเทศปากีสถาน และแฟรงค์เฟิร์ต ประเทศเยอรมนีตะวันตก
เมื่อวันที่ 5 กันยายน ค.ศ. 1986 ขณะที่เครื่องบินโบอิง 747-121 กำลังจอดอยู่ที่ท่าอากาศยานนานาชาติการาจี ประเทศปากีสถาน กลุ่มผู้ก่อการร้ายชาวปาเลสไตน์ 4 คน จากองค์กรอาบู นิดาล ได้บุกขึ้นเครื่องบินและจับตัวผู้โดยสารและลูกเรือเป็นตัวประกัน เครื่องบินลำนี้บรรทุกผู้โดยสาร 360 คน เดินทางจากเมืองมุมไบ ประเทศอินเดีย คณะลูกขุนใหญ่สรุปในเวลาต่อมาว่ากลุ่มติดอาวุธกำลังวางแผนที่จะใช้เครื่องบินโดยสารที่ถูกจี้ไปรับนักโทษชาวปาเลสไตน์ทั้งในไซปรัสและอิสราเอล
ผู้โดยสารกว่ายี่สิบคนเสียชีวิตระหว่างถูกจี้ รวมถึงผู้โดยสารจากอินเดีย สหรัฐอเมริกา ปากีสถาน และเม็กซิโก ผู้ก่อเหตุถูกจับกุมและถูกตัดสินประหารชีวิตในประเทศปากีสถาน อย่างไรก็ตาม โทษประหารชีวิตของผู้ก่อเหตุถูกเปลี่ยนเป็นจำคุกตลอดชีวิต นีรชา ภโนต หัวหน้าพนักงานต้อนรับบนเที่ยวบินนี้ ได้แสดงความกล้าหาญอย่างยิ่งในการปกป้องผู้โดยสารและลูกเรือ ทั้งนี้นีรชาเสียชีวิตจากการถูกยิง ทำให้ได้รับการยกย่องเชิดชูจากทั้งประเทศปากีสถานและอินเดีย ด้วยการมอบเหรียญกล้าหาญสูงสุดให้แก่เธอ
สัญชาติ

| สัญชาติ | ผู้โดยสาร | ลูกเรือ | ทั้งหมด | เสียชีวิต |
| --- | --- | --- | --- | --- |
| ออสเตรเลีย | 4 | 0 | 4 | 2 |
| เบลเยี่ยม | 2 | 0 | 2 | 0 |
| แคนาดา | 30 | 0 | 30 | 0 |
| เดนมาร์ก | 8 | 0 | 8 | 2 |
| ฝรั่งเศส | 4 | 1 | 5 | 0 |
| เยอรมันนี | 81 | 3 | 84 | 0 |
| อินเดีย | 91 | 13 | 104 | 12 |
| ไอร์แลนด์ | 5 | 0 | 5 | 4 |
| อิตาลี | 27 | 0 | 27 | 13 |
| เม็กซิโก | 8 | 0 | 8 | 2 |
| ปากีสถาน | 44 | 0 | 44 | 3 |
| สวีเดน | 2 | 0 | 2 | 0 |
| สหราชอาณาจักร | 15 | 4 | 19 | 11 |
| สหรัฐอเมริกา | 44 | 2 | 46 | 2 |
| รวม | 365 | 23 | 388 | 51 |
ยูไนเต็ดแอร์ไลน์ เที่ยวบินที่ 175

| --- | --- |
ภาพกราฟิกแสดงทิศทางการชนเวิลด์เทรดเซ็นเตอร์   (บน) อเมริกันแอร์ไลน์ เที่ยวบินที่ 11  (ล่าง) ยูไนเต็ดแอร์ไลน์ เที่ยวบินที่ 175
สรุปอุบัติการณ์
วันที่: 11 กันยายน พ.ศ. 2544
สรุป: ถูกจี้เครื่องบิน
จุดเกิดเหตุ: เวิลด์เทรดเซ็นเตอร์ อาคาร 2
ประเภทอากาศยาน: โบอิง 767-222
ดําเนินการโดย: ยูไนเต็ดแอร์ไลน์
ทะเบียน: N612UAdisaster
ต้นทาง: ท่าอากาศยานนานาชาติโลแกน
ปลายทาง: ท่าอากาศยานนานาชาติลอสแอนเจลิส
ผู้โดยสาร: 56 (รวมสลัดอากาศ 5 คน)
ลูกเรือ: 9
เสียชีวิต: 65 (ในเครื่องบิน) และมากกว่า 600 (ในเวิลด์เทรดเซ็นเตอร์ อาคาร 2)
รอดชีวิต: 0
ยูไนเต็ดแอร์ไลน์ เที่ยวบินที่ 175 เป็นเที่ยวบินโดยสารภายในประเทศของสายการบินยูไนเต็ดแอร์ไลน์ ออกเดินทางจากท่าอากาศยานนานาชาติโลแกนเมืองบอสตัน รัฐแมสซาชูเซตส์ จุดหมายปลายทางที่ท่าอากาศยานนานาชาติลอสแอนเจลิส เมืองลอสแอนเจลิส รัฐแคลิฟอร์เนีย
ในเช้าของวันที่ 11 กันยายน พ.ศ. 2544 เที่ยวบินถูกสลัดอากาศห้าคนสมาชิกขบวนการก่อการร้ายอิสลามอัลกออิดะห์จี้ และบังคับให้บินชนอาคารเวิลด์เทรดเซ็นเตอร์ อาคารใต้ ในเมืองนิวยอร์ก เหตุการณ์ในครั้งนั้นเรียกว่า เหตุการณ์วินาศกรรม 11 กันยายน พ.ศ. 2544 หรือ 9/11
เส้นทางการบิน
แหล่งข้อมูลอื่น

The Final 9/11 Commission Report เก็บถาวร 2010-08-07 ที่ เวย์แบ็กแมชชีน
CNN September 11 Memorial page, with passenger and crew lists เก็บถาวร 2018-10-04 ที่ เวย์แบ็กแมชชีน
Memorial wiki tribute to those killed in this flight (with flight manifest)
9-11 NTSB Report
Picture of aircraft Pre 9/11
↑  "FAA Registry (N612UA)". Federal Aviation Administration.
ทีดับเบิลยูเอ เที่ยวบินที่ 800

| --- | --- |
ซากเครื่องบินเที่ยวบินที่ 800 ซึ่งถูกกู้และบูรณะ
สรุปอุบัติการณ์
วันที่: 17 กรกฎาคม 2539
สรุป: ถังนํ้ามันเชื้อเพลิงระเบิด
จุดเกิดเหตุ: มอริตชิสอินเลต ใกล้อีสต์มอริตชิส รัฐนิวยอร์ก
ประเภทอากาศยาน: โบอิง 747-131
ดําเนินการโดย: ทรานส์เวิลด์แอร์ไลน์
ทะเบียน: N93119
ต้นทาง: ท่าอากาศยานนานาชาติจอห์น เอฟ. เคนเนดี นครนิวยอร์ก สหรัฐอเมริกา
จุดพัก: ท่าอากาศยานนานาชาติปารีส-ชาร์ล เดอ โกล ปารีส ประเทศฝรั่งเศส
ปลายทาง: ท่าอากาศยานเลโอนาร์โด ดา วินชี-ฟิอูมิชิโน โรม ประเทศอิตาลี
ผู้โดยสาร: 212
ลูกเรือ: 18
เสียชีวิต: 230
รอดชีวิต: 0
ทรานส์เวิลด์แอร์ไลน์ เที่ยวบินที่ 800 (ทีดับเบิลยูเอ 800) เป็นเครื่องบินโบอิง 747-100 ที่ระเบิดและตกสู่มหาสมุทรแอตแลนติกใกล้อีสต์มอริตชิส รัฐนิวยอร์ก เมื่อวันที่ 17 กรกฎาคม 2539 เมื่อเวลาประมาณ 20:31 EDT หลังนำเครื่องขึ้นจากท่าอากาศยานนานาชาติจอห์น เอฟ. เคนเนดีได้ 12 นาทีในเที่ยวบินโดยสารระหว่างประเทศกำหนดสู่กรุงโรม โดยมีจุดแวะพักในกรุงปารีส ทั้ง 230 คนบนเครื่องเสียชีวิต เป็นอุบัติเหตุการบินครั้งที่มีผู้เสียชีวิตมากที่สุดเป็นอันดับสามในดินแดนสหรัฐ
การเกิดอุบัติเหตุ

วันที่ 17 กรกฎาคม 2539 เวลา 20:19 EDT เที่ยวบินที่ 800 พร้อมผู้โดยสาร 212 คน และลูกเรือ 18 คน ออกเดินทางจากท่าอากาศยานเจ.เอฟ.เค. เพื่อมุ่งหน้าสู่กรุงปารีส ประเทศฝรั่งเศส ก่อนจะเดินทางต่อไปยังกรุงโรม ประเทศอิตาลี แต่ขึ้นบินได้เพียง 12 นาที เครื่องบิน โบอิง 747-100 ซึ่งใช้งานมากว่า 25 ปีเกิดระเบิดกลางอากาศเหนือมหาสมุทรแอตแลนติกที่ความสูง 16,000 ฟุตเมื่อเวลา 20:31 EDT ทำให้ส่วนหัวของเครื่องถูกตัดออกจากลำตัวเครื่อง โดยลำตัวเครื่องยังมีแรงดันจำนวนหนึ่งยกลำตัวเครื่องขึ้นสู่ท้องฟ้า ก่อนที่จะตกลงสู่ทะเล ขณะเกิดเหตุ นักบินในเครื่องบินอีกลำหนึ่งและทหารที่ขับเฮลิคอปเตอร์ลาดตระเวนอยู่บริเวณนั้นเห็นเหตุการณ์พอดี จึงรุดไปยังที่เกิดเหตุ
เหตุการณ์ครั้งนั้มีผู้เสียชีวิตทั้งหมด 230 คน
การสอบสวนและสาเหตุของอุบัติเหตุ

ในช่วงแรกนั้น เอฟ.บี.ไอ. ร่วมสืบสวนหาสาเหตุในการครั้งนี้ พวกเขาตั้งไว้ 2ประเด็น คือ เครื่องบินอาจถูกยิงตกด้วยมีสไซต์ของกองทัพสหรัฐ แบบกรณีของ มาเลเซียแอร์ไลน์ เที่ยวบินที่ 17 หรืออาจถูกลอบวางระเบิดโดยผู้ก่อการร้าย แบบกรณีของ แพนแอม เที่ยวบินที่ 103 แต่จากสอบสวนของคณะสืบสวนซึ่งได้ประกอบซากเครื่องบินเพื่อทำการสอบสวนหาสาเหตุ  ได้ข้อสรุปในปี 2540 ว่าเกิดจากสายไฟในเครื่องบินซึ่งมีสภาพเก่า ทำให้ไฟฟ้าลัดวงจรและเกิดประกายไฟในถังเซื้อเพลิง จึงเป็นสาเหตุทำให้เครื่องบินเกิดระเบิดกลางอากาศ
ดูเพิ่ม

ฟิลิปปินส์แอร์ไลน์ เที่ยวบินที่ 143
การบินไทย เที่ยวบินที่ 114
วัดแก่งขนุน

| วัดแก่งขนุน |
| --- | --- |

ชื่อสามัญ: วัดแก่งขนุน (wat kang kanun)
ที่ตั้ง: 44 ถนนเทศบาล 4 ตำบลปากเพรียว อำเภอเมืองสระบุรี จังหวัดสระบุรี 18001
ประเภท: วัดราษฏร์
นิกาย: เถรวาท มหานิกาย
ความพิเศษ: สะอาด สงบ ร่มรื่น
 สถานีย่อยพระพุทธศาสนา
| พระพุทธรูป (หลวงพ่อเมตตราศักดิ์สิทธิ์) |
| --- | --- |
พระพุทธเมตตรามหาสิทธิโชค(หลวงพ่อเมตตราศักดิ์สิทธิ์)

ชื่อสามัญ: พระพุทธเมตตรามหาสิทธิโชค
 สถานีย่อยพระพุทธศาสนา
| เจ้าอาวาสวัดแก่งขนุน |
| --- | --- |
พระครูสุธีธรรมากร

ชื่อสามัญ: พระครูสุธีธรรมากร
 สถานีย่อยพระพุทธศาสนา
| เสนาสนะ |
| --- | --- |

ชื่อสามัญ: กุฏิกัมมัฎฐาน สวนป่าวัดแก่งขนุน
 สถานีย่อยพระพุทธศาสนา
วัดแก่งขนุน ที่ได้ชื่อว่า “วัดแก่งขนุน” นั้นในอดีตเมื่อครั้งยังไม่มีการชลประทานเมื่อหน้าแล้งน้ำในลำแม่น้ำป่าสักจะแห้งขอดจนเห็นโขดหินซึ่งมีลักษณะคล้ายกับ  ลูกขนุนดังนั้น จึงตั้งชื่อว่า  “วัดแก่งขนุน”  ตามลักษณะของแก่งที่พบเห็นกันโดยทั่วไป
ประวัติ

ประวัติเดิมของชาวบ้านแก่งขนุน  ตามตำนานได้กล่าวว่า  เมื่อครั้งในรัชสมัยของสมเด็จพระพุทธยอดฟ้าจุฬาโลกมหาราช  รัชกาลที่ 1  ได้โปรดให้จัดทัพเพื่อนำไปตีเมืองเชียงแสน ( เชียงราย ) คืนจากพม่า  เมื่อสามารถตีเมืองเชียงแสนคืนจากพม่าแล้ว  ก็โปรดเกล้าฯให้กวาดต้อนผู้คนมาตั้งถิ่นฐาน  ณ  ที่อำเภอเสาให้เป็นจุดศูนย์กลาง  และมีส่วนหนึ่งที่กระจายมาตั้งถิ่นฐานที่อำเภอเมืองสระบุรี  คือ  บ้านแก่งขนุน  ดังนั้นจึงเห็นได้ชัดว่าชาวบ้านแก่งขนุนนั้นจะภาษาคำเมือง ( ไทยวน ) เป็นภาษาที่ใช้มาแต่เดิมจนถึงปัจจุบัน
สถานที่ตั้ง

อยู่เลขที่ 44   ถนนเทศบาล 4   ตำบลปากเพรียว   อำเภอเมือง   จังหวัดสระบุรี
ทิศเหนือ –  ติดกับบ้านผึ้งรวง  อำเภอเฉลิมพระเกียรติ
ทิศตะวันออก – ติดกับแม่น้ำป่าสัก
ทิศตะวันตก – ติดกับถนนเทศบาล 4
มีเนื้อที่ประมาณ  7  ไร่เศษ
ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาส
| ลำดับที่ | รายนาม/สมณศักดิ์ | เริ่มวาระ | สิ้นสุดวาระ | หมายเหตุ |  |  |
| 1 | ตุ๊ปู่พัน  อินพันธ์ | พ.ศ. 2402 | พ.ศ. 2412 |  |  |  |
| 2 | ตุ๊หลวงอีน  มาจากดาวเรือง | พ.ศ. 2412 | พ.ศ. 2415 |  |  |  |
| 3 | ตุ๊หลวงอิน  หรืออาจารย์อิน  ไชยเชษฐ์ | พ.ศ. 2415 | พ.ศ. 2418 |  |  |  |
| 4 | ตุ๊ปู่ดี  เปรมปรี | พ.ศ. 2418 | พ.ศ. 2420 |  |  |  |
| 5 | หลวงตาพัน  สาขี้ด้อง | พ.ศ. 2420 | พ.ศ. 2430 |  |  |  |
| 6 | ตุ๊หลวงปู่สุข  (เปิด) | พ.ศ. 2430 | พ.ศ. 2436 |  |  |  |
| 7 | หลวงตาลี  มาจากวัดหินซ้อน | พ.ศ. 2436 | พ.ศ. 2440 |  |  |  |
| 8 | ตุ๊หลวงแปง  แก่นขนุน | พ.ศ. 2440 | พ.ศ. 2444 |  |  |  |
| 9 | ตุ๊ปู่แปง  แก่นขนุน | พ.ศ.  2444 | พ.ศ. 2450 |  |  |  |
| 10 | หลวงตาพิมพ์ มาจากวัดตะกุด | พ.ศ.  2444 | พ.ศ. 2450 |  |  |  |
| 11 | ตุ๊หลวงยอด | พ.ศ.  2454 | พ.ศ. 2458 |  |  |  |
| 12 | หลวงตาหยง (เจ๊ก) | พ.ศ.  2458 | พ.ศ. 2462 |  |  |  |
| 13 | หลวงตาเหม | พ.ศ.  2462 | พ.ศ. 2464 |  |  |  |
| 14 | หลวงตาเบี้ยว | พ.ศ.  2464 | พ.ศ. 2466 |  |  |  |
| 15 | ตุ๊ปู่สุข  (ขี้หน่าย) | พ.ศ.  2466 | พ.ศ. 2469 |  |  |  |
| 16 | ตุ๊หลวงหรั่งหรือน้อย  แสนศิริ | พ.ศ.  2456 | พ.ศ. 2481 |  |  |  |
| 17 | ตุ๊ปู่เรือง | พ.ศ.  2481 | พ.ศ. 2483 |  |  |  |
| 18 | ตุ๊หลวงหนู | พ.ศ.  2483 | พ.ศ. 2489 |  |  |  |
| 19 | ตุ๊หลวงจันหรือสวัสดิ์  แก่นขนุน | พ.ศ.  2489 | พ.ศ. 2493 |  |  |  |
| 20 | ตุ๊หลวงแบน  ทองคำ | พ.ศ.  2493 | พ.ศ. 2500 |  |  |  |
| 21 | ตุ๊หลวงแผ้ว  หรืออธิการแผ้ว  ฉายา  จนฺทาโภ | พ.ศ.  2500 | พ.ศ. 2532 |  |  |  |
| 22 | พระอธิการสวัสดิ์  ปุณฺญมโน | พ.ศ.  2538 | พ.ศ. 2539 |  |  |  |
| 23 | พระใบฎีกาวัลลภ  เขมปณฺโญ | พ.ศ.  2539 | พ.ศ. 2551 |  |  |  |
| 24 | พระครูสุธีธรรมากร (ภีรญาณ ปุณฺนฉนฺโท) | พ.ศ.  2551 | ปัจจุบัน |  |  |  |
วิทยาลัยเทคนิคหนองคาย สถาบันการอาชีวศึกษาภาคตะวันออกเฉียงเหนือ ๑

| --- | --- |

ชื่อย่อ: NKTC
ประเภท: รัฐบาล - วิทยาลัย สังกัด สถาบันการอาชีวศึกษาภาคตะวันออกเฉียงเหนือ ๑
สถาปนา: 2 มกราคม พ.ศ. 2481
ที่ตั้ง: วิทยาลัยเทคนิคหนองคายแห่งที่1 306 หมู่ 5 ถนนมิตรภาพ ตำบลโพธิ์ชัย อำเภอเมืองหนองคาย จังหวัดหนองคาย 43000 วิทยาลัยเทคนิคหนองคายแห่งที่2 กิโลเมตรที่ 7  ถนนหนองคาย-โพนพิสัย ตำบลหาดคำ อำเภอเมืองหนองคาย จังหวัดหนองคาย 43000
เว็บไซต์: วิทยาลัยเทคนิคหนองคาย
วิทยาลัยเทคนิคหนองคาย เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๑ ตั้งอยู่ในอำเภอเมืองหนองคาย จังหวัดหนองคาย และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง) โดยทั้งนี้วิทยาลัยฯ ยังแบ่งออกเป็น 2 พื้นที่ คือ วิทยาลัยเทคนิคหนองคายแห่งที่ 1 อยู่ตำบลโพธิ์ชัย และ วิทยาลัยเทคนิคหนองคายแห่งที่ 2 อยู่ที่ตำบลหาดคำ
การศึกษา

วิทยาลัยเทคนิคหนองคาย  สามารถอำนวยการสอนได้ 3 หลักสูตร 35 สาขาวิชาดังนี้
ระดับประกาศนียบัตรวิชาชีพ (ปวช.) 12 สาขา
ระดับประกาศนียบัตรวิชาชีพชั้นสูง (ปวส.) 17 สาชา
ระดับปริญญาตรี (ทล.บ.) 6 สาขา
| --- | --- |
 หลักสูตรประกาศนียบัตรวิชาชีพ (ปวช.) สาขาวิชาช่างยนต์ สาขางานยานยนต์ (ระบบปกติ)  สาขาวิชาช่างกลโรงงาน สาขางานเครื่องมือกล (ระบบปกติ)  สาขาวิชาช่างเชื่อมโลหะ สาขางานโครงสร้าง (ระบบปกติ)  สาขาวิชาช่างไฟฟ้ากำลัง สาขางานไฟฟ้ากำลัง (ระบบปกติ)  สาขาวิชาช่างอิเล็กทรอนิกส์ สาขางานอิเล็กทรอนิกส์ (ระบบปกติ)  สาขาวิชาช่างก่อสร้าง สาขางานก่อสร้าง (ระบบปกติ)  สาขาวิชาสถาปัตยกรรม สาขางานสถาปัตยกรรม (ระบบปกติ)  สาขาวิชาเทคโนโลยีสารสนเทศ สาขางานเทคโนโลยีสารสนเทศ (ระบบปกติ)  สาขาวิชาช่างยนต์ สาขางานยานยนต์ (ระบบทวิภาคี )  สาขาวิชาเทคนิคคอมพิวเตอร์ สาขางานเทคนิคคอมพิวเตอร์ (ระบบปกติ)  สาขาวิชาเมคคาทรอนิกส์  สาขาวิชาโยธา:  หลักสูตรประกาศนียบัตรวิชาชีพชั้นสูง (ปวส.) สาขางานเทคนิคยานยนต์  สาขางานเทคนิคเครื่องกลอุตสาหกรรม  สาขางานเครื่องมือกล  สาขางานแม่พิมพ์พลาสติก  สาขางานเทคนิคเชื่อมอุตสาหกรรม  สาขางานเครื่องกลไฟฟ้า  สาขางานเครื่องทำความเย็นและปรับอากาศ  สาขางานเทคนิคคอมพิวเตอร์  สาขางานก่อสร้าง  สาขางานเทคนิคสถาปัตยกรรม  สาขางานคอมพิวเตอร์ฮาร์ดแวร์  สาขางานเทคโนโลยีสารสนเทศ  สาขางานอิเล็กทรอนิกส์อุตสหากรรม  สาขาวิชาเมคคาทรอนิกส์/หุ่นยนต์  สาขาวิชาคอมพิวเตอร์ธุรกิจ  สาขาวิชาการจัดการโลจิสติกส์  สาขาวิชาระบบภาพ/ระบบเสียง